OpenLLM-France/wikimedia huggingface dataset:
# Llúdria de Xile

La llúdria de Xile (Lontra provocax) és una espècie de llúdria que viu a Xile i l'Argentina. Tot i que en alguns idiomes se l'anomena «llúdria de riu» o «llúdria d'aigua dolça», en realitat pot viure tant al mar com als rius. Està amenaçada d'extinció a causa de caçadors furtius que en volen obtenir la pell, la destrucció de l'hàbitat per la contaminació de l'aigua i la desforestació. El seu nom específic, provocax, significa ‘desafiador’ en llatí i és una traducció del nom del vaixell Challenger, a bord del qual anaven els seus descobridors europeus. A més a més, encaixa com a descripció del caràcter audaç i provocador d'aquest animal.

## Referències

* ↑ Entrada «Lontra provocax» de la Paleobiology Database (en anglès). [Consulta: 26 maig 2023].
* ↑ Mouchard, 2019, «133. Lontra provocax (Thomas, 1908) – Huillín, Lobito patagónico».

## Bibliografia

* Mouchard, A. Etimología de los nombres científicos de los mamíferos de Argentina: su significado y origen (en castellà). Fundació d'Història Natural Félix de Azara, 2019. ISBN 978-987-3781-41-4.
Espècies vivents de carnívors :
Regne: Animalia  ·  Embrancament: Chordata  ·  Classe: Mammalia  ·  Infraclasse: Eutheria  ·  Superordre: Laurasiatheria :
Subordre Feliformia :
Família Felidae :
Família Viverridae (inclou les civetes) :
Família Eupleridae :
Subordre Caniformia (continua més avall) :
Subordre Caniformia (continua més amunt) :
Família Canidae :
Família Mustelidae :
# Kurt Leucht

Kurt Leucht (Nuremberg, 31 de març de 1903 - Nuremberg, 2 de novembre de 1974) va ser un lluitador alemany, especialista en lluita grecoromana, que va competir durant les dècades de 1920 i 1930.
El 1928 va prendre part en els Jocs Olímpics d'Amsterdam, on va guanyar la medalla d'or en la competició del pes gall del programa de lluita grecoromana. En el seu palmarès també destaca un la medalla de plata al campionat d'Europa de 1931. Es va retirar el 1932, en no classificar-se pels Jocs de Los Angeles.

## Referències

* 1 2 «Kurt Leucht Olympic Results». sports-reference.com. Arxivat de l'original el 17 d’abril 2020. [Consulta: 20 juliol 2018].
# Domien Jacob

Domien François Jacob (Sint-Niklaas, Flandes Oriental, 8 de juny de 1897 - Sint-Niklaas, 5 de novembre de 1984) va ser un gimnasta artístic belga que va competir a començaments del segle xx.
El 1920 va prendre part en els Jocs Olímpics d'Anvers, on guanyà la medalla de plata en el concurs complet per equips del programa de gimnàstica.

## Referències

* ↑ «Domien Jacob Olympic Results». sports-reference.com. Arxivat de l'original el 18 d’abril 2020. [Consulta: 26 juliol 2017].
# Canes

Canes (en occità Canas i antigament Cànoas; en francès Cannes) és un municipi francès situat al departament dels Alps Marítims i a la regió de Provença – Alps – Costa Blava.

## Orografia

Les muntanyes d'Esterel, que l'arreceren dels vents freds del nord-oest, temperen el clima de la ciutat.

## Demografia

Evolució de la població :
| 1793 | 1800 | 1806 | 1821 | 1831 | 1836 | 1841 | 1846 | 1851 |
| 2.626 | 2.896 | 2.804 | 3.982 | 3.994 | 3.997 | 3.381 | 4.720 | 5.557 |
| 1856 | 1861 | 1866 | 1872 | 1876 | 1881 | 1886 | 1891 | 1896 |
| 5.860 | 7.557 | 9.618 | 10.144 | 14.022 | 19.385 | 19.959 | 19.983 | 22.959 |
| 1901 | 1906 | 1911 | 1921 | 1926 | 1931 | 1936 | 1946 | 1954 |
| 30.420 | 29.365 | 29.656 | 30.907 | 42.427 | 47.259 | 49.032 | 45.548 | 50.192 |
| 1962 | 1968 | 1975 | 1982 | 1990 | 1999 | 2006 | 2011 | 2016 |
| 58.079 | 67.187 | 70.527 | 72.259 | 68.676 | 67.406 | - | - | - |
| 2019 | - | - | - | - | - | - | - | - |

## Economia

És una important estació turística durant l'estiu, època de l'any en què duplica la població, i és una de les estacions balneàries més importants de França. El Boulevard du Midi i el passeig de la Croisette, que voreja el golf de la Napoule, en són els principals centres d'esbarjo. El port és principalment esportiu. Modernament s'hi han establert nuclis suburbans industrials (acer, construccions aeronàutiques i navals, fàbriques tèxtils).

## Història

El 1636 les illes de Santa Margarida i Honorat foren ocupades per l'estol espanyol de García Álvarez de Toledo y Mendoza.

## Administració

Llista d'alcaldes :
| Període | Identitat | Partit | Qualitat |
| 1953-1959 | Pierre Nouveau | | |
| 1959-1968 | Bernard Cornut-Gentille | independent | |
| 1968-1971 | André Vouillon | | |
| 1971-1978 | Bernard Cornut-Gentille | independent | |
| 1978-1983 | Georges-Charles Ladevèze | - | |
| 1983-1989 | Anne-Marie Dupuy | RPR-UDF | |
| 1989-1997 | Michel Mouillot | UDF | |
| 1997-2001 | Maurice Delauney | RPR | |
| 2001-2014 | Bernard Brochand | UMP | Diputat dels Alps Marítims |
| 2014- | David Lisnard | LR | |
| Les dades anteriors no són conegudes ||||

## Cultura

Des de l'any 1939 s'hi celebra anualment el Festival de Cinema de Canes, considerat el més important d'Europa i un dels més importants del món.

## Agermanaments

* Acapulco
* Budapest
* Florència
* Beverly Hills
* Gstaad
* Kensington i Chelsea
* Torí
* Tel-Aviv
* Shizuoka
* Sanya

## Galeria

* Canes vist des de Castre
* Port de Canes i el castell
* Canes via de la Californie vers 1910
* La Croisette

## Referències

Viccionari
# Jordi Fàbrega i Sabaté

Jordi Fàbrega i Sabaté (Lleida, 10 de juliol de 1972) és ex-batlle de la Seu d'Urgell, polític català com a cap de llista de JuntsxLaSeu, metge de pediatria i director adjunt de l'Hospital de la Seu d'Urgell.
L'any 2018 és presentà, a instàncies de l'antic batlle, a l'alcaldia de la capital del Pirineu, la Seu d'Urgell. Per tant, fou cap de llista a les municipals de 2019 per Junts per la Seu.
Després de les eleccions i mitjançant un pacte amb ERC es proclamà batlle de la capital urgellenca (la meitat del període per ell i l'altra meitat pel seu soci, Francesc Viaplana, d'ERC).
Des d'octubre de 2024 és el responsable de salut del seu partit.

## Referències

* ↑ «Jordi Fàbrega, cap de llista de Junts per la Seu a les eleccions municipals». Ràdio Seu, 26-09-2018 [Consulta: 11 juliol 2019].
* 1 2 3 «Albert Batalla aposta ara pel lleidatà Jordi Fàbrega com alcaldable del PDECat». La Valira, 26-09-2018 [Consulta: 11 juliol 2019].
* 1 2 3 «Biografia2».
* ↑ Sallés, Quico; Botanch, Josep Maria. «Tots els noms de la nova executiva de Junts impulsada per Puigdemont i Turull». El Món.cat, 26-10-2024. [Consulta: 27 octubre 2024].
# Steffen Zühlke

Steffen Zühlke (Schwerin, 28 d'abril de 1965) és un remer alemany, ja retirat, que va competir sota bandera de la República Democràtica Alemanya durant la dècada de 1980.
El 1988 va prendre part en els Jocs Olímpics d'Estiu de Seül, on va guanyar la medalla de bronze en la competició del quàdruple scull del programa de rem. Formà equip amb Jens Köppen, Steffen Bogs i Heiko Habermann.
En el seu palmarès també destaca una medalla d'or al Campionat del món júnior de 1982, una altra a les Universíades de 1987 i el campionat alemany del quàdruple scull de 1988 i 1990.

## Bibliografia

* Volker Kluge: Das große Lexikon der DDR-Sportler. Die 1000 erfolgreichsten und populärsten Sportlerinnen und Sportler aus der DDR, ihre Erfolge und Biographien. Schwarzkopf & Schwarzkopf, Berlín 2000, ISBN 3-89602-348-9, pàg. 441

## Referències

* 1 2 «Olympedia – Steffen Zühlke». [Consulta: 28 abril 2023].
* ↑ «World Rowing - Steffen ZUEHLKE» (en anglès). Arxivat de l'original el 2023-04-01. [Consulta: 28 abril 2023].
# Indri llanós

Els indris llanosos (Avahi) són un gènere de primats de la família dels índrids. Es tracta de lèmurs petits i nocturns que viuen en grups familiars i s'alimenten principalment de fulles. El gènere inclou nou espècies.
Els indris llanosos assoleixen una llargada corporal de 25-30 cm, amb una cua de 30-37 cm i un pes d'entre 0,6 i 1,6 kg.

## Referències

* ↑ Entrada «Avahi» de la Paleobiology Database (en anglès). [Consulta: 13 maig 2023].
* ↑ Groves, Colin. Wilson, D. E.; Reeder, D. M. (editors). Mammal Species of the World (en anglès). 3a edició. Johns Hopkins University Press, 2005. ISBN 0-801-88221-4. (anglès)
* ↑ McKenna, MC; Bell, SK. Classification of Mammals: Above the Species Level. Columbia University Press, 1997, p. 336. ISBN 0-231-11013-6.
# Executiu en cap

L'executiu en cap o executiva en cap (anglicisme) més generalment conegut en català com a director/-a general, president/-a (i) director/-a (general) o conseller/-a delegat/-da, és l'encarregat o encarregada de màxima autoritat de la gestió i direcció administrativa en una empresa, organització o institució.
Encara que en les empreses petites és habitual que el lloc de president i del director executiu recaiguin en la mateixa persona, no sempre és d'aquesta manera, essent el president qui encapçala el govern de l'empresa (estratègies generals), i el director en cap (director executiu, anglicisme) l'administració de l'empresa (la fase operativa de les estratègies).
En les empreses grans, el director executiu pot tenir una sèrie de directors per a cadascuna de les responsabilitats de la companyia, com és el cas director general d'operacions, director general de finances i el director general d'informació.

## Dilemes en la traducció

En anglès dels Estats Units, s'utilitza l'expressió Chief Executive Officer (traducció literal: “oficial executiu en cap” o “oficial superior”) o el seu acrònim CEO per a designar la persona amb més alta responsabilitat d'una organització o empresa anglosaxona. A causa de la creixent globalització el terme CEO es comença a emprar en països no-anglosaxons, en les empreses de caràcter tecnològic.

## Vegeu també

* Llista d'executius en cap

## Referències

* ↑ com també *director/-a executiu/-iva, *president/-a executiu/-iva o *principal oficial executiu; o les sigles CEO, de l'anglès americà Chief Executive Officer
# Ali Abbasi

Ali Abbasi (?·pàg.) (persa: علی عباسی, nascut el 1981 a Teheran) és un director de cinema i guionista iranià, nacionalitzat danès. Va estudiar en la Universitat Politècnica de Teheran fins a 2002, quan es va traslladar a Europa per a estudiar en la Reial Acadèmia de les Ciències de Suècia en Estocolm. Després de graduar-se en arts en 2007, es va inscriure a l'Escola Nacional de Cinema de Dinamarca, graduant-se en 2011 i presentant el curtmetratge M for Markus. Actualment viu a Copenhague però conserva el seu passaport iranià.
La seva pel·lícula Border de 2018, inspirada en l'obra literària del mateix nom de l'escriptor suec John Ajvide Lindqvist, va guanyar el premi Un Certain Regard en el Festival de Cinema de Cannes de 2018.

## Filmografia

| Any | Títol | Director | Escriptor | Editor |
| 2011 | M for Markus (curtmetratge) | Sí | Sí | Sí |
| 2016 | Shelley | Sí | Sí | |
| 2018 | Border | Sí | Sí | |
| 2022 | Holy Spider | Sí | Sí | |
| 2024 | The Apprentice | Sí | | |

## Premis

| Any | Esdeveniment | Premi | Títol |
| 2018 | Festival de Cannes | Un Certain Regard | Border |

## Referències

* 1 2 «Internationale Filmfestspiele Berlin: Shelley». Berlinale. Arxivat de l'original el 12 de novembre de 2018.
* ↑ «Ali Abbasi • Director» (en anglès-gb). Cineuropa - the best of european cinema [Consulta: 13 novembre 2018].
* ↑ «Director Ali Abbasi on how Cannes title 'Border' channels "the experience of being a minority"» (en anglès). Screen [Consulta: 12 novembre 2018].
* ↑ Kohn, Eric «Iranian Filmmaker Is Reportedly the First From His Country to Gain Exception to Trump Travel Ban — Telluride» (en anglès-us). IndieWire, 01-09-2018 [Consulta: 13 novembre 2018].
* 1 2 Lodge, Guy. «Cannes: ‘Border’ Leads Un Certain Regard Award Winners» (en anglès). Variety, 18-05-2018. [Consulta: 23 novembre 2019].
* ↑ «Ali ABBASI - Festival de Cannes 2018» (en anglès). Festival de Cannes 2018. Arxivat de l'original el 2018-11-13. [Consulta: 12 novembre 2018].
# Károly Szittya

Károly Szittya (Budapest, 18 de juny de 1918 - Szeged, 9 d'agost de 1983) va ser un waterpolista i entrenador de waterpolo hongarès que va competir durant les dècades de 1940 i 1950.
El 1948 va prendre part en els Jocs Olímpics de Londres, on va guanyar la medalla de plata en la competició de waterpolo. Quatre anys més tard, als Jocs de Hèlsinki, va guanyar la medalla d'or en la mateixa competició.
En el seu palmarès també destaquen quatre lligues hongareses. Posteriorment exercí d'entrenador en diversos clubs nacionals i fins i tot a Cuba.

## Referències

* ↑ «Károly Szittya Olympic Results». sports-reference.com. Arxivat de l'original el 18 d'abril 2020. [Consulta: 2 juliol 2019].
* ↑ Fitxa a mob.hu
# Constant Loriot

Constant Loriot va ser un gimnasta artístic belga que va competir a començaments del segle xx.
El 1920 va prendre part en els Jocs Olímpics d'Anvers, on guanyà la medalla de plata en el concurs complet per equips del programa de gimnàstica.

## Referències

* ↑ «Constant Loriot Olympic Results». sports-reference.com. Arxivat de l'original el 18 d'abril 2020. [Consulta: 27 agost 2017].
# Else Jacobsen

Else Jacobsen (Ordrup, 31 de maig de 1911 - Copenhaguen, 3 d'abril de 1965) va ser una nedadora danesa que va competir durant les dècades de 1920 i 1930.
El 1928 va prendre part en els Jocs Olímpics d'Amsterdam, on va disputar dues proves del programa de natació. En els 200 metres braça fou quarta, mentre en els 100 metres esquena quedà eliminada en sèries. Quatre anys més tard, als Jocs de Los Angeles, guanyà la medalla de bronze en la prova dels 200 metres braça del programa de natació.

## Referències

* ↑ «Else Jacobsen Olympic Results». sports-reference.com. Arxivat de l'original el 9 de novembre 2012. [Consulta: 25 febrer 2019].
# Thomas Lange

Thomas Lange (Eisleben, República Democràtica Alemanya 1964) és un remador alemany, guanyador de tres medalles olímpiques.

## Biografia

Va néixer el 27 de febrer de 1964 a la ciutat d'Eisleben, població situada a l'estat de Saxònia-Anhalt, que en aquells moments formava part de la República Democràtica Alemanya (RDA) i que avui en dia forma part d'Alemanya, fill d'un antic membre de la Stasi que se suïcidà en dia de la caiguda del Mur de Berlín.
Llicenciat en medicina, a partir de la seva retirada de la competició activa ha actuat com a cirurgià.

## Carrera esportiva

Va participar, als 24 anys, en els Jocs Olímpics d'Estiu de 1988 celebrats a Seül (Corea del Sud) en representació de la RDA, on aconseguí guanyar la medalla d'or en la prova masculina de scull individual. Anteriorment no havia pogut participar en els Jocs Olímpics d'estiu de 1984 realitzats a Los Angeles (Estats Units) pel boicot de la RDA en aquests Jocs. En els Jocs Olímpics d'Estiu de 1992 celebrats a Barcelona (Catalunya), i ja sota pavelló alemany, aconseguí revalidar el títol olímpic. En els seus tercers Jocs, els Jocs Olímpics d'Estiu de 1996 realitzats a Atlanta (Estats Units) aconseguí guanyar la medalla de bronze en aquesta mateixa prova.
Al llarg de la seva carrera ha guanyat set medalles en el Campionat del Món de rem, destacant cinc medalles d'or (dos en doble scull i tres en scull individual). Així mateix ha aconseguit guanyar tres medalles d'or en el Campionat del Món júnior.
# La dona del costat

La Femme d'à côté és una pel·lícula francesa de 1981 dirigida per François Truffaut i interpretada per Fanny Ardant i Gérard Depardieu. Ha estat subtitulada al català com La dona del costat. Es tracta de la penúltima pel·lícula de Truffaut, que va morir tres anys més tard.

## Argument

Bernard i Arlette Coudray porten una vida tranquil·la en el municipi de Bernin, pròxim a Grenoble, fins a l'arribada de nous veïns, Philippe i Mathilde Bauchard. Ell s'adona que Bernard i Mathilde es coneixien ja: set anys abans, havien viscut una passió enamorada i tumultuosa. Inevitablement, els vells amants renoven la seva relació, en secret, mentre que la vida social segueix normalment.
Fins al dia que Bernard, acorralat en una situació inextricable i empès per la gelosia, confessa públicament en una recepció, el seu amor per Mathilde. Després d'aquest esclat, amb l'ajuda del temps, les dues parelles prossegueixen les seves vides respectives, però Mathilde, depressiva, ha de ser hospitalitzada; incita Bernard a retre-li visita.
Philippe Bauchard es trasllada amb la finalitat d'allunyar Mathilde al final del seu tractament. Però un vespre, Bernard veu una llum en la casa veïna, que considerava desocupada. Mathilde és allà i l'espera per fer l'amor. Tot just han gaudit tots dos que Mathilde agafa una pistola i abat Bernard d'un tret al cap abans de tornar l'arma contra ella.

## Repartiment

* Gérard Depardieu
* Fanny Ardant
* Henri Garcin
* Michèle Baumgartner
* Roger Van Hool
* Véronique Silver

## Premis i nominacions
### Nominacions

* 1982. César a la millor actriu per Fanny Ardant
* 1982. César a la millor actriu secundària per Véronique Silver

## Referències

* ↑ «La dona del costat». goitaquefanara.cat. Fundació .cat. [Consulta: 6 novembre 2024].
* ↑ «La Femme d'à côté». The New York Times.
# L. Hood

L. Hood va ser un jugador de rugbi britànic que va competir a cavall del segle xix i el segle xx. El 1900 va prendre part en els Jocs Olímpics de París, on guanyà la medalla de plata en la competició de rugbi, com a integrant de l'equip Moseley Wanderers RFC, que exercia d'equip nacional en aquesta competició.

## Referències

* ↑ «L. Hood Olympic Results». sports-reference.com. Arxivat de l'original el 16 de novembre 2012. [Consulta: 28 setembre 2015].
# Fernando Bonatti

Fernando Bonatti (Sampierdarena, barri de Gènova, Ligúria, 26 d'agost de 1894 – Gènova, 14 d'octubre de 1974) va ser un gimnasta artístic italià que va competir en els anys posteriors a la Primera Guerra Mundial.
El 1920 va prendre part en els Jocs Olímpics d'Anvers, on guanyà la medalla d'or en el concurs complet per equips del programa de gimnàstica.

## Referències

* ↑ «Fernando Bonatti Olympic Results». sports-reference.com. Arxivat de l'original el 18 d’abril 2020. [Consulta: 28 agost 2017].
# Alan Morgan

Alan Morgan (Los Angeles, 30 de març de 1909 - Rancho Mirage, 22 de juny de 1984) va ser un regatista estatunidenc que va competir durant la dècada de 1930.
El 1932 va prendre part en els Jocs Olímpics de Los Angeles, on va guanyar la medalla d'or en la categoria de 8 metres del programa de vela a bord de l'Angelita.

## Referències

* ↑ «Alan Morgan Olympic Results». sports-reference.com. Arxivat de l'original el 18 de desembre 2012. [Consulta: 7 gener 2019].
# Thomas Price (remer)

Thomas Price (Long Branch, 28 de maig de 1933) és un remer estatunidenc, ja retirat, que va competir durant la dècada de 1950.
El 1952 va prendre part en els Jocs Olímpics d'Estiu de Hèlsinki, on guanyà la medalla d'or en la prova del dos sense timoner del programa de rem. Va fer parella amb Charles Logg. En el seu palmarès també destaca una medalla de plata als Jocs Panamericans de 1955 en el dos sense timoner.

## Referències

* 1 2 «Olympedia – Tom Price». [Consulta: 28 juliol 2022].
# Gobiconodon

Gobiconodon és un gènere de petits mamífers prehistòrics que visqueren durant el Cretaci (fa uns 110 milions d'anys). Pertanyien a un ordre de mamífers extints coneguts com a triconodonts. Eren animals carnívors de mida petita-mitjana i possiblement convisqueren amb dinosaures com ara Velociraptor i Oviraptor, a més de dinosaures petits del grup dels ornitisquis]. Les diferents espècies d'aquest gènere ocupaven nínxols ecològics similars, però no idèntics. Se n'han trobat restes fòssils a Nord-amèrica, Europa i Àsia.

## Referències

* 1 2 Entrada «Gobiconodon» de la Paleobiology Database (en anglès). [Consulta: 20 desembre 2022].
# Diagonal ZeroZero

L'edifici Diagonal ZeroZero, també conegut com a Torre Telefónica, és un gratacels ubicat a l'inici de l'avinguda Diagonal de Barcelona, inclòs a l'Inventari del Patrimoni Arquitectònic de Catalunya.

## Història i descripció

S'aixeca a la zona on es va celebrar el Fòrum Universal de les Cultures (2004) i presideix, juntament amb l'Hotel Princess, l'extrem de l'avinguda Diagonal. Va ser projectat per l'estudi d'arquitectura d'Enric Massip-Bosch amb criteris d'aprofitament energètic i bioclimàtic, i construït entre 2016 i 2011. El 2010 guanyà el Quantrium Prize al millor projecte, mentre que aquest mateix any quedà com a novè millor gratacel del món al premi Emporis Skyscraper Award.
Es tracta d'un gran gratacel, estilitzat, que fa 110 m d'alçada i consta de 24 plantes totalment diàfanes en els seus interiors. La planta és en forma de rombe o diamant, amb unes arestes fortament marcades, en especial la que apunta en direcció a l'avinguda i a la ciutat, i que fan de contrapunt amb l'angle que caracteritza l'edifici Fòrum (Museu Blau). La façana és tota de vidre i està recoberta per un entremat de nervis blancs fets d'alumini, de tal manera que dota d'una il·lumincació natural i lleugeresa a tota l'edificació. Aquestes dues característiques realçen la verticalitat d'una manera molt natural i fan que l'edifici s'integri fàcilment amb l'horitzó marítim.
Propietat del Consorci de la Zona Franca de Barcelona, l'edifici està arrendat a Telefónica, que hi té la seva seu a Catalunya.

## Referències

* 1 2 3 4 5 6 «Diagonal ZeroZero». Inventari del Patrimoni Arquitectònic de Catalunya. Generalitat de Catalunya. Departament de Cultura. Direcció General del Patrimoni Cultural.
* ↑ «Edifici Diagonal 0-0 (Torre Telefònica)». Pobles de Catalunya. Guia del Patrimoni Històric i Artístic dels municipis catalans. Fundació per a la Difusió del Patrimoni Monumental Català.
* ↑ «El Hotel Porta Fira es elegido como el mejor rascacielos del mundo». Expansión, 02-08-2011.
* ↑ «Torre Telefónica Diagonal 00». El Consorci de la Zona Franca de Barcelona. Arxivat de l'original el 2014-08-19.

## Enllaços externs

* «Edifici Diagonal 0-0 (Torre Telefònica)». Pobles de Catalunya. Guia del Patrimoni Històric i Artístic dels municipis catalans. Fundació per a la Difusió del Patrimoni Monumental Català.

## Vegeu també

* Llista de gratacels del Barcelonès
# Peshkash

El peshkash (/peɪʃˈkaʃ/ /peɪʃˈkʌʃ/) és el nom que rebia una multa, impost o tribut a Pèrsia, l'Índia i l'Imperi Otomà. Sovint es tractava d'una multa o d'un impost donat a les autoritats per la percepció d'uns ingressos.
L'origen del mot és de principis del segle XVII i prové de l'urdú pēškaš i del seu ètim en persa original pēškaš (persa actualː piškiš) per a referir-se a un regal presentat per un inferior a un superiorː "tribut de" (peš), davant el terme kaš- (persa kiš-) "tirar endavant".

## Referències

* ↑ «PESHKASH | Meaning & Definition for UK English | Lexico.com» (en anglès). Arxivat de l'original el 2021-12-09. [Consulta: 9 desembre 2021].
# Michele Mastromarino

Michele Mastromarino (Càller, 1 de novembre de 1893 – Càller, 25 de juny de 1986) va ser un gimnasta artístic italià que va competir a començaments del segle xx.
El 1920 va prendre part en els Jocs Olímpics d'Anvers, on guanyà la medalla d'or en el concurs complet per equips del programa de gimnàstica.

## Referències

* ↑ «Michele Mastromarino Olympic Results». sports-reference.com. Arxivat de l'original el 18 d’abril 2020. [Consulta: 29 agost 2017].